Circuit Paul Ricard

Circuit Paul Ricard (myös Paul Ricard High Tech Test Track) on moottorirata Le Castelletissa Ranskassa. Circuit Paul Ricard rakennettiin vuonna 1969 ranskalaisen tislaamonomistajan Paul Ricardin tuella. Radalla on ajettu Formula 1:sten Ranskan Grand Prix’ta 1970- ja 1980-luvuilla ja vuonna 1990, jonka jälkeen kilpailu siirrettiin Magny-Coursin moottoriradalle. Kaudella 2018 rata teki paluun Formula 1 -kilpakalenteriin Ranskan Grand Prix’n merkeissä. 1990- ja 2000-luvulla radalla ovat ajaneet useat pienemmät moottoriurheiluluokat, muun muassa eri moottoripyörä-luokat ja Formula 3000 -luokka. Nykyään rata toimii Formula 1:sten testiratana ja usean pienemmän moottoriurheiluluokan kilpailu- ja testiratana. Vuonna 1986 Elio de Angelis sai surmansa Formula 1:sten harjoituksissa, ja rataa muutettiin sen takia rakentamalla lyhyempiä vaihtoehtoisia ratoja ja 1,8 kilometriä pitkälle Mistral-suoralle šikaani, jotta vastaavat onnettomuudet vältettäisiin tulevaisuudessa. Paul Ricardin kuoltua vuonna 1999 rata myytiin Bernie Ecclestonen omistamalle Excelis-yritykselle. Nykyisin radalla on 167 eri reittivaihtoehtoa. Raportin mukaan rata on ekologisesti kolmanneksi kestävin moottorirata Mugellon ja Barcelonan ratojen jälkeen. Voittajat Formula 1 Formula 2 GP3 Formula 3 Formula Renault 3.5 Eurocup Formula Renault 2.0 W Series Lähteet Viralliset kotisivut (ranskaksi, englanniksi) Circuit Paul Ricard Formula1.com (englanniksi) WTCC Race of France fiawtcc.com (englanniksi) Viitteet Aiheesta muualla Kuvia tai muita tiedostoja aiheesta Circuit Paul Ricard Wikimedia Commonsissa